רפי אדיר

ממוזער|רפי אדיר בתפקיד אברהם סטרוד, ילדי הסתיו 2016 - סרטו של איתן גפני
ממוזער|פרומו לסדרה, שנת 2024
ממוזער|רפי אדיר בכרזת הסרט הרשמית ״המכונה לעשיית ציפורים״, 2005
ממוזער|רפי אדיר ועוזי ילון, אבני יסוד
ממוזער|פרומו מורבידיוס 2024
ממוזער|רפי אדיר ויוסי ידין, ״רחם פונדקי״ מאת שולמית לפיד. תיאטרון הקאמרי 1990, במאי - אילן רונן
ממוזער|רפי אדיר ודני מוג'ה, ״חיוך הגדי״

סרטו של שמעון דותן 1985
ממוזער|רפי אדיר ועדי טופול, ברקיע השביעי 1992
ממוזער|רפי אדיר וציפי פרטוש, ברקיע השביעי 1992 - מאת יעקב שבתאי, בימוי ישראל גוריון
רפי אדיר (נולד ב-30 באפריל 1962) הוא שחקן, במאי ומחנך ישראלי.

ביוגרפיה
רפי אדיר נולד וגדל בראשון לציון. בילדותו שיחק כדורסל בקבוצת מכבי ראשון לציון שהייתה אז בליגה השנייה. בכיתה י"ב למד במשך שנה במכינת הסטודיו למשחק ניסן נתיב בהנהגת רחל שור, השחקן צביקה פישזון והבמאי מיקי גורביץ'. בצבא שירת בתחילה בתיאטרון צה"ל ושיחק בו במספר תפקידים, בהם במחזה "הקרב על מנזר סאן סימון" גילם את הפלמ"חניק אורי בן ארי. כיכב במופע "במה 7" בעריכתו ובבימויו של אילן רונן. כמו כן שיחק וגילם דמויות סאטיריות במופע מערכונים ושירי חגים שביים רפי קריספין.
עם עזיבתו את תיאטרון צה"ל עסק כחייל סדיר בחיל החינוך בהוראת סדנאות תיאטרון לנוער טעון טיפוח וכן לחיילי מקא"מ (מרכז קידום אוכלוסיות מיוחדות).

בוגר הסטודיו למשחק ניסן נתיב בתל אביב מחזור כ' (1984), בשנת הלימודים הראשונה אצל ניסן נתיב היה בין המעטים שנבחנו וזכו במלגת לימודים מקרן התרבות אמריקה-ישראל. בהמשך למד תנועה בשיטת הבוטו אצל נטע פלוצקי.
תיאטרון
ממוזער|רפי אדיר, מסע פרסום יקב פלם 2025
ממוזער|רפי אדיר ״המכונה לעשיית ציפורים״ 2005 מאת איתן גפני וגיא בולנדי,

בימוי - איתן גפני
בתום לימודיו בסטודיו למשחק הצטרף אדיר לתיאטרון חיפה, בו שיחק במשך תשע עונות. שיחק בהצגה "שוליים קשים" מאת המחזאי האנגלי נייג'ל ויליאמס, ביים איציק ויינגרטן. העלילה
נסובה על נערים משכונת מצוקה אנגלית, שלאחר שכל המורים שנשלחו לכיתתם ברחו, הם מחליטים שכל אחד מהתלמידים ילמד את חבריו שיעור ופורקים את זעמם לצלילי מוזיקת פאנק. לצידו שיחקו בהצגה ארז שפריר, שלום שמואלוב, דור צויגנבוים, דני רוט, דרור קרן וגדעון שירין.
בהצגה "בונבנטורה" בבימויו של ג'ילברטו טופאנו גילם את דמותו של הכנר פגניני שרוח השטן שורה עליו, לצידו של מכרם ח'ורי ששיחק בתפקיד הראשי של בונאוונטורה. בנוסף לכך שיחק בחיפה בין השאר בהצגות "שש דמויות מחפשות מחבר" מאת פירנדלו בבימויה של רנה ירושלמי, בתפקיד פיזי במחזה "סינדרום ירושלים" מאת יהושע סובול בבימויו של גדליה בסר, "הבולשת חוקרת" מאת חיים מרין בתפקיד חוקר בולשת רגיש כשלצידו: רוברטו פולק, דרור קרן, עפרה וינגרטן. גילם את הנהג סטפאן ב"שידוכים" מאת ניקולאי גוגול לצידם של רות סגל בתפקיד השדכנית ואמנון מסקין בתפקיד חבר המועצה פודקוליוסין בבימויו של אילן תורן.

בשנת 1988 צירף השחקן והמתרגם דורון תבורי את אדיר לצוות השחקנים של הפרויקט התיאטרוני "האח של עאמר" או "הכת הלבנה" במסגרת התיאטרון העירוני חיפה.
המחזה נכתב בעקבות ובהשראת העמדתם למשפט של שלושה בני משפחה דרוזית אחת מהגליל שהואשמו בהתגייסות לארגון החזית העממית של אחמד ג'יבריל בזמן מלחמת לבנון הראשונה. בסופו של תהליך שארך כשלושה חודשי חזרות שבמהלכו לקחו חלק השחקנים: יוסף אבו ורדה, מכרם ח'ורי, אלון אבוטבול, סאלים דאו, מיכה מורים, זארה ורטניאן, גורי סגל ועוד - המחזה לא הוצג מעולם מאחר שהתעוררה מחאה גדולה בכנסת שהובילו ראשי נציגי הדרוזים במשכן וזאת כנגד תוכני ההצגה. פרנסואה אבו סאלם ממקימי תיאטרון אל חכוואתי ביים לאורך כל תקופת החזרות את שחקני הכת הלבנה.

בתיאטרון הקאמרי שיחק בהצגות "פיקניק בחוסמסה" מאת חיים נגיד וגילם את אליעזר ב"רחם פונדקי" מאת שולמית לפיד לצידם של יוסי ידין וחנה מרון, את ההצגה ביים אילן רונן.

בתיאטרון באר שבע שיחק בהצגה "היהודי זיס", בבימויו של רוברט וודרוף. בתיאטרון בית ליסין. שיחק ב"צור וירושלים", מחזה אופראי בבימויו של יוסי יזרעאלי. לחן של גיל שוחט וטקסט מאת יוספה אבן-שושן ויוסי יזרעאלי בעיבוד למחזה של מתתיהו שהם משנות השלושים.

בתיאטרון אורנה פורת שיחק במשך שבע עונות. בתפקיד הראשי בתיאטרון התנועה "הברווזון המכוער" בעיבודה ובבימויה של רות קנר; בהצגה "הגולם" מאת יוספה אבן-שושן על פי בשביס זינגר גילם את דמותו של הרוזן, יוזם ומפיץ עלילת הדם. כן שיחק בתפקיד הראשי במחזמר "הדייג ודג הזהב", במאי אבי שמר.
שיחק בתפקיד הראשי במחזה "זה עובר עם עגיל", מאת ובבימויו של פיני עדן, לצידו שיחקה צופית גרנט.

אדיר כתב וביים את ההצגה "תענית הפרולטריון" ב-2011, המתארת את מסעו של אורפאוס והטרגדיה היוונית בראי הזמן בעודו יוצא למסע הארגונאוטים בשיתוף אינטראקטיבי של הילדים ובני הנוער בבתי הספר, מרכזים קהילתיים ובמסגרות לא רשמיות אחרות. המופע בסגנון תיאטרון תנועה בשילוב מוזיקה מכיל בנוסף המחזת כתביו ומשליו של איזופוס על פי עיבוד שאדיר חיבר לעשרה משלים נבחרים.

ב-2014 סיים אדיר לכתוב בתום שלוש שנות עבודה את המחזה "התחריר של מולכו", ביחד עם איש התוכן אלעד אקרמן, מחזה שהוא מעין משל על חייו של אדיר עצמו.

בפברואר 2022 החלו החזרות על המחזה "התחריר של מולכו", בבימויו של רפי אדיר, במסגרת פרויקט מיוחד בחסות עיריית גבעתיים. החזרות הופסקו כחודש וחצי לאחר תחילתן, בשל אילוצי תקציב ובהמשך גם על רקע אירועי טבח 7 באוקטובר 2023. בין השחקנים שהשתתפו בפרויקט נמנו וולדימיר פרידמן, שירה פרבר, דניאל סבג, נדיה רובה, פז אלכסנדר (בתם של סמדר קילצ'ינסקי ושרון אלכסנדר), אור שעשוע, וכן שחקנים נוספים. על התנועה הופקדה נתלי שילמן. עיצוב התפאורה נעשה בידי אריאלה ללי פלינט. את המוזיקה הלחין בועז ברקת.

בשנת 2023 השלים אדיר, לאחר כשנתיים וחצי של כתיבה, את המחזה "שולי וסי". לאחר השלמתו החל תהליך אודישנים ממושך, שבעקבותיו יצא לדרך תהליך חזרות מורכב.

אַנְסַמְבָּל יוצר אחרת

אַנְסַמְבָּל יוצר אחרת היא קבוצת תיאטרון הפועלת במסגרת עיריית גבעתיים. הקבוצה נוסדה בשנת 2023 על ידי רפי אדיר, המשמש כבמאי וכמנהל האמנותי שלה. פעילותה מתמקדת בשילוב יוצרים עם וללא צרכים מיוחדים ובקידום מודעות חברתית באמצעות יצירה תיאטרונית.

 רקע 
הקבוצה הוקמה במטרה לעודד שילוב של שחקנים ואמנים עם מוגבלויות בעשייה תרבותית ולקדם מרחב יצירתי שוויוני ונגיש. באמצעות פעילותה מבקשת הקבוצה להעניק ביטוי אמנותי לאוכלוסיות מודרות ולחזק את מקומן בשדה התרבות הארצי עם דגש על המקומי, תוך זיקה לעיר גבעתיים ולצרכיה התרבותיים.

 מטרות ופעילות 
האנסמבל שואף לקדם סובלנות, קבלת השונה והבנת המציאות הרב־תרבותית בישראל. יצירות הקבוצה עוסקות בסוגיות חברתיות כגון גזענות, יחס למיעוטים ושסעים בחברה הישראלית. פעילותו מהווה מרחב חינוכי וקהילתי המעודד מפגש, דיאלוג ויצירה משותפת בין מגוון קבוצות באוכלוסייה.

קולנוע וטלוויזיה
בשנה השנייה לשירותו הצבאי הצטלם אדיר לסרט "גבי בן יקר" (1982) בבימויו של אורי ברבש, בו גילם נער מקא"ם, עבריין מירושלים; את ראש הכנופיה שלו שיחק אלברט אילוז ובתפקיד הראשי שיחק משה איבגי. כהכנה לתפקיד שהה כשלושה שבועות במחנה דותן, בו שירתו נערי מקא"ם.

שיחק בסרטו של שמעון דותן "חיוך הגדי" (1986) בתפקיד יוני קצין המודיעין, על פי ספרו של דויד גרוסמן, סאטירה העוסקת במוראות הכיבוש הישראלי בשטחים.

שיחק בשניים מסרטיו של איתן גרין: "עד סוף הלילה" (1984), בו גילם את דמותו של אמנון, חייל החוזר מהשבי הסורי ו"אזרח אמריקאי" (1992), בו גילם את דמותו של יגאל מאמן הכדורסל.

אדיר שיחק בארבעה מסרטיו של הבמאי איתן גפני: בסרט "המכונה לעשיית ציפורים" (2005), בו היה גם מפיק-שותף, שיחק בתפקיד הראשי של רפי, המנהל רומן עם רווית, עד שנחשף סוד מחייו; בסרט "מגע של מוות" (2008), גילם את דמותו של מלאך המוות המחוזי של גוש דן (הסרט זכה במסגרת פרויקט 48 שעות בפרס בקטגוריית חביב הקהל לשנת 2008 ובשנת 2009 השתתף בפסטיבל אייקון – לונדון). כמו כן שיחק אדיר בסרט הקולנוע "בשר תותחים" (2013), ובסרט "ילדי הסתיו" (2016).

בטלוויזיה שיחק בין השאר בסדרה "לשון המראות" בטלוויזיה הלימודית, על פי "התגנבות יחידים" מאת יהושע קנז, בסדרה "סיטון" בערוץ הראשון ובסדרה "כחול עמוק" בערוץ שלוש.

ב-2009 השתתף ב"להיות שוב זר לך", הקליפ הראשון של להקת הרוק "החדשות". ב-2010 הופיע בקליפ לסינגל של גבי שושן.

ב-2017 כיכב בקליפ של היוצר שי נחייסי בשיר הנושא את שם האלבום - "עבד", בהפקתו ובבימויו של חיים שמש.

ב-2018 כיכבו השחקנית שרון לנגר ורפי אדיר בקליפ האקש'ן Saved by The Bell מאת הזמרת, הפרפורמרית והמפיקה תהל קליין, במאי: יוני גבע.

ב-2018 התמנה למנהל מועדון הפרינג' ה-Fringe Hill בתיאטרון גבעתיים, יוזמה שנועדה לארח ולעודד את היצירה הישראלית המקורית ולהגברת המודעות במחזאות העולמית.

כמו כן משמש מאז 2016 רכז אמנות ותרבות במנהל החינוך של עיריית גבעתיים.

פעילות ציבורית ותפקידים מקצועיים
בחודש מרץ 2018 התמנה רפי אדיר לעמוד בראש מסגרת היוזמה של תיאטרון גבעתיים.

אדיר מלמד מזה שנים רבות תיאטרון, טכניקות באימפרוביזציה, ניתוח טקסט, תולדות התיאטרון ומבואותיו עם דגש על תנועה במרחב בשילוב מוזיקה לילדים ונוער בבתי ספר.

בשנת 2008 ניהל את מטה הבחירות של מועמדת הליכוד טלי ארגמן, לראשות עיריית גבעתיים.

חיים אישיים
רפי אדיר נשוי לאשת הביטוח דליה אדיר-דוביצקי, מנהלת צוות בחברת הראל ואם שלושת ילדיו. הם מתגוררים בגבעתיים משנת 1995.

תפקידים
תיאטרון
 הצגה  מחזאי  במאי  תפקיד  תיאטרון  הצגת בכורה שוליים קשים נייג'ל ויליאמס איציק ויינגרטן חטיף, נער ממוצא הודי הסובל מפיגור סביבתי תיאטרון חיפה 30 ביולי 1985 שש דמויות מחפשות מחבר לואיג'י פירנדלו רנה ירושלמי פועל במה תיאטרון חיפה 19 בדצמבר 1985 מקבת' ויליאם שייקספיר רנה ירושלמי בנקו תיאטרון חיפה 9 באפריל 1986 בונבנטורה סרג'יו טופאנו ג'ילברטו טופאנו פגניני תיאטרון חיפה דצמבר 1986 הבולשת חוקרת חיים מרין איציק ויינגרטן חוקר בולשת תיאטרון חיפה ספטמבר 1986 שידוכים ניקולאי גוגול אילן תורן סטפאן, נהגו של פודקוליוסין תיאטרון חיפה 9 באפריל 1987 סינדרום ירושלים יהושע סובול גדליה בסר פירומן מאושפז תיאטרון חיפה 9 בינואר 1988 יהודי בחצר הדוכס על פי כתבי יהודה סומו ג'ילברטו טופאנו סטרגוואלצ'ה תיאטרון חיפה בכורה: פסטיבל ישראל 16 באפריל 1988 נישואי פיגארו פייר בומרשה קתלינה ברזיאנו נושא הכלים דובלמה תיאטרון חיפה 5 בנובמבר 1988 פיקניק בחוסמסה חיים נגיד ג'ק מסינג'ר אלטר אגו הקאמרי ומתא"ן 5 בדצמבר 1989 רחם פונדקי שולמית לפיד אילן רונן אליעזר, נושא כליו של אברהם הקאמרי 5 באפריל 1990 הגולם יוספה אבן-שושן על פי בשביס זינגר ברוך גוטין ורזי אמיתי הרוזן, יוזם ומפיץ עלילת הדם תיאטרון אורנה פורת 1992 זה עובר עם עגיל פיני עדן פיני עדן גליה בארי תיאטרון מופע מיסודה של גליה בארי 1992 הברווזון המכוער (תיאטרון תנועה) עיבוד שלמה אריאל לאנדרסן רות קנר הברווזון, התפקיד הראשי תיאטרון אורנה פורת 1996 היהודי זיס פאול קונפלד רוברט וודרוף השליח תיאטרון באר שבע, פסטיבל ישראל 30 ביוני 1996 הדייג ודג הזהב עיבוד אבי שמר אבי שמר הדייג (התפקיד הראשי) תיאטרון אורנה פורת 1999 רומיאו ויוליה שייקספיר יוסי פולק טיבלט (מחליף) תיאטרון חיפה 2000 צור וירושלים עיבוד של יוספה אבן-שושן ויוסי יזרעאלי למתתיהו שהם, מוזיקה: גיל שוחט יוסי יזרעאלי משרתה של איזבל תיאטרון בית ליסין 2003 תענית הפרולטריון (תיאטרון תנועה) רפי אדיר רפי אדיר הפקה עצמאית בבתי הספר, מרכזים קהילתיים ובמסגרות לא רשמיות אחרות 2011
קולנוע
 סרט  הפקה  תסריט  בימוי  תפקיד  שנה  מידע נוסף המכונה אוטיסט (סרט סטודנטים) קהת ישורון ישי גבריאלי ישי גבריאלי ארז החתן 1982 תפקיד משנה ג'יפ שחור ניקי בוזגלו זיו בוזגלו זיו בוזגלו מאיר, ראש כנופיית רחוב 1984 תפקיד ראשי עד סוף הלילה מיכאל שרפשטיין איתן גרין איתן גרין אמנון, חייל החוזר מהשבי הסורי 1985 תפקיד משנה חיוך הגדי יונתן ארוך שמעון דותן, ענת לוי בר, שמעון ריקלין (עיבוד לרומן "חיוך הגדי" מאת דויד גרוסמן) שמעון דותן יוני, קצין המודיעין 1986 תפקיד משנה אזרח אמריקאי מרק רוזנבאום, אבי קליינברג איתן גרין איתן גרין יגאל מאמן הכדורסל 1992 תפקיד מרכזי מחסל (סרט סטודנטים גרמני) ג'ייקוב צימרמן יוהאן הרץ יוהאן הרץ מחסל בשירות המוסד 1988 תפקיד ראשי המכונה לעשיית ציפורים (42 דקות) איתן גפני, גיא בולנדי, רפי אדיר איתן גפני, גיא בולנדי איתן גפני רפי 2005 תפקיד ראשי מגע של מוות (10 דקות, פרויקט 48 שעות) ליה חפץ איתן גפני, יוני גבע איתן גפני עזריאל גרימבורג, מלאך המוות המחוזי של גוש דן 2008 תפקיד ראשי
הסרט זוכה פרס בקטגוריית חביב הקהל לשנת 2008.

בשנת 2009 השתתף הסרט בפסטיבל אייקון לונדון. אחים (סרט סטודנטים) אורית ועקנין אורית ועקנין אורית ועקנין 2009 תפקיד ראשי אהרון (סרט סטודנטים) ליה חפץ ליה חפץ ליה חפץ אהרון 2009 תפקיד ראשי אבני יסוד (סרט סטודנטים, 10 דקות) ליה חפץ אור שקולניק אור שקולניק אטלס 2009 תפקיד ראשי בשר תותחים טיזר יפית שלו, איתן גפני איתן גפני איתן גפני רפי 2010 תפקיד מרכזי הקורא בקלפים עליזה בת רינה המאירי עליזה בת 2011 תפקיד ראשי איש מוסד (סרט סטודנטים) טל פיטוסי סימה חפץ סימה חפץ 2012 תפקיד ראשי היית מת (25 דקות) נטע קייזמן טל בנצ'יק טל בנצ'יק גדי לוי 2013 תפקיד ראשי בשר תותחים איתן גפני איתן גפני איתן גפני רפי 2013 תפקיד משנה ילדי הסתיו חוף לבן הפקות איתן גפני איתן גפני אברהם סטרוד 2016

טלוויזיה
 תוכנית/סדרה  סוגה  ערוץ  יוצר/תסריטאי  במאי/ עורך  תפקיד  שנה גבי בן יקר סרט דרמה (90 דקות) ערוץ 1 ערן פרייס, נעשה עבור אגף כוח אדם של צה"ל אורי ברבש טר"ש רמי כהן 1982 לשון המראות סדרת תעודה הטלוויזיה הלימודית על פי "התגנבות יחידים" מאת יהושע קנז לייקה ביירך אבי הרומני 1989 סיטון סדרת פשע ערוץ 1 בני ברבש אורי ברבש עו"ד רם פרג' 1995 כחול עמוק גרסה ישראלית למשמר המפרץ ערוץ שלוש, חברת הכבלים עמיתן מנלזון, מיכה שרפשטיין אורי ענבר אבי, חבר בכת השטן 1997

לקריאה נוספת
כנרת אבישר, "המכונה לעשיית סרטים", זמן תל – אביב, פברואר 2005 (בעקבות הסרט "המכונה לעשיית ציפורים").
רפי ג'רבי, "פעמיים אדיר", המקומון תל – אביב, גיליון 317, 17 בינואר 2008.
מאיה רסטיץ', " שלום רפי", ידיעות רמת גן – גבעתיים, 4 בדצמבר 2009.

קישורים חיצוניים

 כתבה באתר "מקומונט" - מעצימים את התרבות בבתי הספר בגבעתיים כחלק ממיזם שילוב המדיום שרפי אדיר פיתח במתכונת הפרויקט קבלת האחר, השונה והמיעוט החי בקרבנו שבו שילב את השחקן והבמאי נורמן עיסא.
 כתבה באתר ״מקומונט״ 2017 - לראשונה בגבעתיים תיאטרון חווייתי להורים ובני דור העתיד.
המכונה לעשיית ציפורים, באתר הבמה

הערות שוליים

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:במאי תיאטרון ישראלים
קטגוריה:בוגרי תיאטרון צה"ל
קטגוריה:בוגרי הסטודיו למשחק ניסן נתיב
קטגוריה:אנשי חינוך ישראלים
קטגוריה:ישראלים שנולדו ב-1962